Vilniaus Baltupių progimnazija

Vilniaus Baltupių progimnazija – dieninė, savarankiško mokymosi bendrojo lavinimo mokykla Vilniuje, Didlaukio g. 23, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190000894. Steigėjas Vilniaus miesto savivaldybės taryba.

Istorija 
Mokykla įsteigta 1979 m. balandžio 20 d. ir pavadinta Vilniaus 12-ąja vidurine mokykla.
Mokinių skaičius nuolat didėjo ir 1987 m. pasiekė 1700, todėl mokytasi dvejomis pamainomis, klasėse buvo iki 40 mokinių.
Vilniaus miesto tarybos pirmininko 1993 m. lapkričio 29 d. potvarkiu Nr. 123 Vilniaus 12-ajai vidurinei mokyklai 1994 m. suteiktas Baltupių vidurinės mokyklos vardas.
Nuo 1979 iki 2002 m. buvo dėstoma lietuvių ir rusų kalbomis, vėliau – tik lietuvių.
2009 m. mokyklos pastatas renovuotas.
2011 m. reorganizuota į Vilniaus Baltupių progimnaziją.
2019 m. kardinaliai pakeistas mokyklos interjeras.

Nuo 2006 m. mokykloje veikia „Baltupių Radijas“, iki 2019 m. transliavęs 98,8, o vėliau, atnaujinus įrangą – 97,9 MHz dažniu.

Direktoriai 
 Viktoras Blinovas, 1984–2018-04-01   
 Linas Vasarevičius (laikinas), 2018–2020-01-06 
 Ligita Visockienė, 2020-01-06 –

Žymūs mokiniai 

 Živilė Balčiūnaitė
 Gintaras Karosas
 Vygantė Milašiūtė (aukso med.)
 Vytautas Nekrošius
 Violeta Riaubiškytė–Tarasovienė
 Aurelijus Skarbalius
 Ignas Staškevičius (aukso med.)
 Arūnas Valinskas (aukso med.)

Mokyklos daina 

 Švyti iš toli,
 Ji graži, šviesi.
 Mūsų mylima – progimnazija.
 Mūsų mylima – progimnazija.

 Baltupiai, Baltupiai
 Kviečia tave, mane.
 Į šviesią ir jaukią
 Progimnaziją.

 Mums visiems smagu,
 Tau ir man kartu.
 Mokytis gyvent – tarp gerų draugų.
 Mokytis gyvent – tarp gerų draugų.

 Baltupiai, Baltupiai
 Kviečia tave, mane.
 Į šviesią ir jaukią
 Progimnaziją.

Muzika ir žodžiai Romanos Nausėdienės

– – – - – - – – – - -

Buvusi daina:

 Baltupiai – gimtieji namai,
 Baltupiai – geriausi draugai,
 Baltupiai – jaunystės daina,
 Baltupiai skambės visada.

 Sukas laiko ratai, rieda tolyn –
 Mūsų jaunos dienos bėga pirmyn…
 Vėl skambutis aidi “Din-dilin-dilin!” –
 Sveikinam sugrįžus mokslo šalin.

 Baltupiai – gimtieji namai,
 Baltupiai – geriausi draugai,
 Baltupiai – jaunystės daina,
 Baltupiai skambės visada.

Žodžiai ir muzika mokytojos Nijolės Kutkienės

Nuorodos 
 Baltupių progimnazijos svetainė
 Mokyklos radijo svetainė

 Mokyklos daina (mp3)

Šaltiniai 

Lietuvos progimnazijos
Baltupių